Mína məyɔŋ mə́sə: kób á yób, sɔ́an Zambá ai ayéngá məfon. 3Amú Ńtondôbə, Zambá yǎ mīǹkúd, a nə ekɔ wɔ̌ŋ: ǹkúkúmá ǹnén á sí ésə. 4A wɔ́man bíkúl m̀bog á kíŋ a dzoge bía məyɔŋ á məkǒl á sī; 5A tɔ́b ngab elíg ású dáán, məndóg mə́ Yákɔb, ḿbɔ́s édǐŋ wóé. 6Zambá á ngābɛ́d á yób áyēngá étē, Ǹtondôbə, á mvám tɔ̄ŋ étēde. 7Yián Zambá bīá, yián ! Yián ású ńkúkúmá wāān, yián ! 8Amú ǹkúkúmá yǎ sí ésə a nə Zambá, yián biá ású yə̄ nâ lə́ yə̄mə́bán. 9Zambá a dzóe məyɔŋ, a yə́gə̄ ai atí ásə á ḿfūfúb etɔá kúm dzíé. 10Miǹkúkúmá yā məyɔŋ myábámán fūfulu: é nə ayɔŋ Zāmbá Ábrahám, amú biběn yā sí byáwōge ai Zambá yǎ á ngābɛ́d dzóm ésə̄ á ńlō á yób.